Source: https://www.edilex.fi/uutiset/asiasanat/Belgia?perpage=20&offset=41
Timestamp: 2020-06-01 08:22:29+00:00
Document Index: 8716078

Matched Legal Cases: ['tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ']

7.10.2015 15.37
EU-tuomioistuimen ennakkoratkaisu henkilöiden vapaasta liikkuvuudesta ja oikeudesta osallistua lakimiesavustajien palvelukseen ottamiseksi järjestettyyn kilpailuun EU-tuomioistuin on antanut ennakkoratkaisun belgialaisessa pääasiassa, joka koskee valintalautakunnan päätöstä hylätä Ranskassa oikeus- ja taloustieteen sekä taloushallinnon ammatillisen maisterin tutkinnon suorittanen belgialaisen A:n tekemä hakemus kyseiseen kilpailuun osallistumiseksi.
30.9.2015 10.07
EIT:n suuri jaosto: Pidätetyn henkilön läpsiminen poliisin toimesta loukkasi EIS 3 artiklaa EIT:n suuri jaosto linjaa Belgiaa koskevassa ratkaisussaan merkittävällä tavalla pidätettyjen henkilöiden kohtelua. Tapauksessa poliisin katsottiin läpsäisseen kahta pidätettyä henkilöä, joista toinen oli alaikäinen, heidän ollessaan pidätettynä. Teon katsottiin olleen EIS 3 artiklassa tarkoitetulla tavalla ihmisarvoa halventavaa kohtelua.
9.9.2015 14.01
EU-tuomioistuin antoi tuomionsa KKO:n ennakkoratkaisupyyntöön lapsen tapaamisoikeuteen liitetyn uhkasakon tunnustamisesta ja täytäntöönpanosta Unionin tuomioistuin antoi keskiviikkona (9.9.) ennakkoratkaisunsa KKO:n tekemään ennakkoratkaisupyyntöön, joka koskee lapsen tapaamisoikeuden toteutumiseksi Belgiassa asetetun uhkasakon täytäntöönpanoa Suomessa.
27.5.2015 15.30
EU-tuomioistuimen ennakkoratkaisu työntekijälle myönnettävästä äitiysetuudesta EU-tuomioistuin katsoo belgialaisessa ennakkoratkaisuasiassa, että vuoden 1992 raskaussuojeludirektiivi on esteenä sille, että jäsenvaltio kieltäytyy myöntämästä työntekijälle äitiysetuutta sillä perusteella, että hän ei ole vakinaisena toimihenkilönä, joka on vapautettu tehtävistään henkilökohtaisista syistä, jotta hän voisi tehdä palkkatyötä, täyttänyt kyseisen palkkatyön yhteydessä kansallisessa oikeudessa mainitun äitiysetuuden saamisen osalta säädettyä odotusaikaa, vaikka hän on työskennellyt yli kahdentoista kuukauden ajan välittömästi ennen laskettua synnytysaikaa.
EU-tuomioistuin: Postipalveludirektiivi ei ole esteenä lähettäjäkohtaiselle paljousalennusjärjestelmälle EU-tuomioistuin katsoo belgialaisessa ennakkoratkaisussa, ettei postipalveludirektiivin 12 artiklan hintoja koskevaa syrjintäkiellon periaate ole esteenä pääasiassa kyseessä olevan kaltaiselle lähettäjäkohtaiselle paljousalennusjärjestelmälle.
5.2.2015 15.25
Belgialle tuomio työntekijöiden vapaan liikkuvuuden rajoittamisesta EU-tuomioistuin katsoo, ettei Belgia ole noudattanut EU-oikeuden mukaisia velvoitteitaan, koska se on vaatinut henkilöitä, jotka hakevat ranskan tai saksan kielialueella sijaitsevien paikallispalveluiden tehtäviin ja joilta vaadittavista tutkintotodistuksista tai todistuksista ei käy ilmi, että he ovat saaneet opetuksensa asianomaisella kielellä, osoittamaan kielitaitonsa yhden ainoan tyyppisellä todistuksella, jollaisen antaa ainoastaan eräs belgialainen virallinen elin tämän elimen Belgiassa järjestämän kokeen perusteella.
22.1.2015 15.30
EU-tuomioistuimen ennakkoratkaisu jalkapallostadionin vuokrauksen arvonlisäverosta EU-tuomioistuin katsoo belgialaisessa ennakkoratkaisuasiassa, että jalkapallostadionin käyttöön antaminen vastiketta vastaan sellaisen sopimuksen nojalla, jossa varataan omistajalle tiettyjä oikeuksia ja valtuuksia ja määrätään, että omistajan on suoritettava erilaisia palveluja, muun muassa kunnossapito-, siivous- ja ylläpitopalveluja sekä pelikentän saattamista sääntöjä vastaavaksi koskevia palveluja, jotka yhdessä vastaavat 80:tä prosenttia sopimuksessa sovitusta korvauksesta, ei ole lähtökohtaisesti ”kiinteän omaisuuden vuokrausta”. On kansallisen tuomioistuimen asiana selvittää, onko näin.
EU-tuomioistuimen ennakkoratkaisu asuinjäsenvaltiossa ja muussa jäsenvaltiossa sijaitsevien kiinteistöjen erilaisesta verokohtelusta SEUT 63 artiklaa on esteenä Belgian kaltaiselle kiinteistötuloja koskevalle säännöstölle, koska kyseinen säännöstö voi johtaa kaksinkertaisen verotuksen välttämistä koskevaan sopimukseen sisältyvän progressiolausekkeen soveltamisen yhteydessä korkeampaan tuloverokantaan pelkästään sen takia, että kiinteistötulojen määrittämistä koskeva menetelmä johtaa siihen, että muussa jäsenvaltiossa sijaitsevista kiinteistöistä, joita ei ole annettu vuokralle, peräisin olevat tulot arvioidaan suuremmiksi kuin tällaisista ensiksi mainitussa jäsenvaltiossa sijaitsevista kiinteistöistä peräisin olevat tulot.
9.9.2014 8.37
EIT: Vangin luovuttaminen maahan, jossa elinkautista vankeusrangaistusta ei ole mahdollista tarkastella uudelleen, on yleissopimuksen vastainen EIT:n 5. jaosto katsoi Belgian rikkoneen EIS 3 artiklan mukaista epäinhimillisen ja halventavan kohtelun kieltoa luovuttaessaan EIT:een valituksen jättäneen Tunisian kansalaisen Belgiasta Yhdysvaltoihin vastaamaan terroritekoja koskeviin syytteisiin, joista voitiin tuomita elinkautiseen vankeusrangaistukseen, josta ei ole käytännössä mahdollista vapautua.
8.9.2014 8.30
EU-tuomioistuimen ennakkoratkaisu oikeudesta aloittaa maksukyvyttömyyttä koskeva sekundäärimenettelyEU-tuomioistuin katsoo belgialaisessa ennakkoratkaisuasiassa mm., että kun yhtiö on asetettu selvitystilaan muussa jäsenvaltiossa kuin siinä, jossa on yhtiön kotipaikka, kyseinen yhtiö voi myös olla maksukyvyttömyyttä koskevan sekundäärimenettelyn kohteena toisessa jäsenvaltiossa, jossa on sen kotipaikka ja jossa se on oikeuskelpoinen. Oikeutta pyytää maksukyvyttömyyttä koskevan sekundäärimenettelyn aloittamista ei voi rajoittaa pelkästään velkojiin, joiden kotipaikka on siinä jäsenvaltiossa, jonka alueella asianomainen toimipaikka sijaitsee, tai pelkästään velkojiin, joiden saatava perustuu kyseisessä toimipaikassa harjoitetusta toiminnasta johtuvaan velvoitteeseen.
3.9.2014 16.00
EU-tuomioistuin otti kantaa parodian käsitteeseen belgialaisen tekijänoikeusjutun yhteydessä EU-tuomioistuin katsoo belgialaisessa ennakkoratkaisuasiassa mm., että parodian käsite on unionin oikeuden itsenäinen käsite. Parodian tunnusmerkkeinä ovat se, että siinä yhtäältä viitataan olemassa olevaan teokseen mutta poiketaan siitä havaittavissa olevalla tavalla ja toisaalta se on huumorin tai pilailun ilmentymä. Jos parodialla välitetään syrjivä viesti, parodian kohteena olevalla tekijänoikeudenhaltijalla on lähtökohtaisesti oikeutettu intressi siihen, ettei suojattua teosta yhdistetä tällaiseen viestiin.
28.2.2014 15.15
EU-tuomioistuimen ennakkoratkaisu osa-aikaisen vanhempainloman aikana lainvastaisesti irtisanotun työntekijän kiinteämääräisen suojakorvauksen laskemisesta EU-tuomioistuin katsoo belgialaisessa asiassa, että jos työntekijä irtisanotaan lainvastaisesti osa-aikaisen vanhempainloman aikana, kiinteämääräinen suojakorvaus, johon täysipäiväisesti töihin otetulla työntekijällä on oikeus, on laskettava täysipäiväistä työtä vastaavan palkan perusteella.
Ulkomailta - Belgia: Parlamentin alahuone hyväksyi lasten armokuolemat Belgian parlamentin alahuone on hyväksynyt kuolemansairaiden alaikäisten eutanasian. Torstaina 14. helmikuuta hyväksytyssä laissa ei ole alaikärajaa. Laki hyväksyttiin äänin 86-44. Äänestämättä jätti 12. Belgian kuninkaan on vielä vahvistettava laki.
31.1.2014 9.43
Belgian kanssa tehtyyn verosopimukseen muutoksia Valtioneuvosto antoi torstaina 30. tammikuuta asetuksen Belgian kanssa tulo- ja varallisuusveroja koskevan kaksinkertaisen verotuksen välttämiseksi ja veron kiertämisen estämiseksi tehdyn sopimuksen muuttamisesta tehdyn pöytäkirjan voimaansaattamisesta ja pöytäkirjan lainsäädännön alaan kuuluvien määräysten voimaansaattamisesta annetun lain voimaantulosta. Pöytäkirja on voimassa 18.7.2013 lukien. Laki (917/2009) ja asetus tulevat voimaan 7.2.2014.
31.1.2014 8.08
EU-tuomioistuimen ennakkoratkaisu sisäisen aseellisen selkkauksen käsitteestä turvapaikkaa myönnettäessä Sisäinen aseellinen selkkaus on käsillä, kun valtion vakinaiset asevoimat ottavat yhteen yhden tai usean aseistetun ryhmän kanssa tai kun kyse on kahden tai usean aseistetun ryhmän välisistä yhteenotoista, eikä ole tarpeen, että tällaista selkkausta voitaisiin pitää kansainvälisessä humanitaarisessa oikeudessa tarkoitettuna kansainvälistä luonnetta vailla olevana aseellisena selkkauksena, eikä aseellisten yhteenottojen intensiivisyyttä, kyseessä olevien aseellisten joukkojen järjestäytymistasoa tai selkkauksen kestoa ole arvioitava erillään kyseessä olevalla alueella vallitsevan väkivallan asteen arvioinnista.
18.12.2013 10.09
EU-tuomioistuin: Belgian kaksinkertaisen verotuksen välttämistä koskeva lainsäädäntö oli EU-oikeuden vastainen SEUT 49 artiklan katsottiin olevan esteenä Belgian kaltaisen jäsenvaltion verosäännöstön soveltamiselle, jonka seurauksena tässä valtiossa asuva aviopari, joka sai tuloja sekä mainitusta valtiosta että toisesta jäsenvaltiosta, menetti tosiasiallisesti tietyn veroedun sen kohdistamissääntöjen vuoksi, vaikka tällä avioparilla olisi ollut siihen oikeus, jos enemmän ansaitseva aviopuoliso ei olisi saanut kaikkia tulojaan toisesta jäsenvaltiosta.